BOLT11
ఆ వ్యాఖ్యలు బాధ కలిగించాయి: బోల్ట్‌
లండన్‌: ఇటీవల లండన్‌ వేదికగా ముగిసిన ప్రపంచ అథ్లెటిక్‌ ఛాంపియన్‌షిప్‌లో తన ఆఖరి పరుగులో ఉసేన్‌ బోల్ట్‌ అభిమానులను నిరాశ పరిచినే సంగతి తెలిసిందే. 4ఇన్‌టూ100 రిలే రేసులో ఆఖరి అంచెలో పరుగెత్తిన బోల్ట్‌ గాయం తో ట్రాక్‌పై అనూహ్యంగా కుప్పకూలిన సంగతి తెలిసిందే. దీంతో స్వర్ణంతో కెరీర్‌కు వీడ్కోలు పల కాలన్న బోల్ట్‌ ఆశలు నెరవేరలేదు. ఈనేపథ్యంలో తన గాయంపై వస్తున్న అనుమానాలపై ఉసేన్‌ బోల్ట్‌ సోషల్‌ మీడియాలో స్పందించాడు. చివరి రేసులో ఉసేన్‌ బోల్ట్‌ ట్రాక్‌పై కుప్పకూలిపో వడంపై పలువురు అనుమానాలు వ్యక్తం చేస్తూ వ్యాఖ్యలు చేశారు. ఈ వ్యాఖ్యలు ఉసేన్‌ బోల్ట్‌కు ఎంతో బాధ కలిగించాయట. దీంతో తన గాయా నికి సంబంధించిన మెడికల్‌ రిపోర్ట్‌లను సోషల్‌ మీడియాలో పోస్టు చేశాడు. గాయం వల్ల రేసు పూర్తి చేయలేకపోయాను. కోలుకోవడానికి మూడు నెలల సమయం పడుతుంది. సాధారణంగా నా వైద్య నివేదికలను వెల్లడించను. కానీ గాయం నిజం కాదంటూ వస్తున్న వదంతులకు ముగింపు పలకాలనే ఇలా చేస్తున్నా, అని ఉసేన్‌ బోల్ట్‌ పేర్కొన్నాడు. నా అభిమానులను నేనెప్పుడూ మోసం చేయాలని అనుకోలేదు.ప్రపంచ అథ్లెటిక్స్‌ ఛాంపియన్‌షిప్స్‌లో చివరిసారిగా నా అభిమానుల కోసం పరుగెత్తాను. మీ మద్ధతుకు ధన్యవాదాలు. గాయం మానేంత వరకు విశ్రాంతి తీసుకుని తర్వాత జీవితానికి స్వాగతం పలుకుతాను అని బోల్ట్‌ అందులో పేర్కొన్నాడు.